ຊາວຮາໂນ່ຍ ຫລາຍຮ້ອຍຄົນ ພາກັນປຸກລະດົມ ຕໍ່ຕ້ານການຕັດຕົ້ນໄມ້ ໃນເມືອງ
ຜູ້​ຄົນ​ປະມານ 500 ຄົນ ພາກັນ​ຈັບ​ມື​ຕໍ່ກັນ ຢູ່​ນອກ​ສວນສາທາລະນະ​ແຫ່ງ​ໜຶ່ງ ​​ເມື່ອ​ເຊົ້າ​ວັນ​ອາທິດ​ຜ່ານ​ມາ​ນີ້ ​ເພື່​ອປະ​ທ້ວງ​ແຜນການ ຕັດ​ຕົ້ນ​ໄມ້​ຂອງລັດຖະບານ.
ແຜນການທີ່ຈະຕັດຕົ້ນໄມ້ ຫລາຍພັນຕົ້ນຖິ້ມ ໃນນະຄອນຫລວງ ຮາໂນ່ຍ ໄດ້ກໍ່ໃຫ້ເກີດຄວາມໂກດແຄ້ນຢ່າງແຜ່ຫລາຍຢູ່ໃນເມືອງ ຊຶ່ງຫລາຍໆຄົນກໍໄດ້ໃຊ້ສື່ສັງຄົມສະແດງຄວາມໂກດແຄ້ນ ຫລືບໍ່ ກໍຈັດເຫດການຕ່າງໆຂຶ້ນໃນທົ່ວນະຄອນຫລວງ ເພື່ອປະທ້ວງ ການເຄື່ອນໄຫວດັ່ງກ່າວ Marianne Brown ຜູ້ສື່ຂ່າວວີໂອເອ ມີລາຍງານມາຈາກ ຮາໂນ່ຍ ຊຶ່ງດາຣາຈະນຳມາສະເໜີທ່ານ ຜູ້ຄົນປະມານ 500 ຄົນ ທີ່ນຸ່ງເສື້ອຍືດ t-shirts ພິເສດ ແລະຖືປ້າຍຄຳຂວັນທີ່ມີຂໍ້ຄວາມວ່າ "Tree Hugs Hanoi" ທີ່ແປກົງໆວ່າ “ຕົ້ນໄມ້ໂອບກອດຮາໂນ່ຍ” ພາກັນຈັບມືຕໍ່ກັນ ຢູ່ທາງ ນອກສວນສາທາລະນະແຫ່ງໜຶ່ງ ເມື່ອເຊົ້າວັນອາທິດຜ່ານມານີ້ ເພື່ອປະທ້ວງແຜນການຂອງລັດຖະບານ ທີ່ຈະຕັດຕົ້ນໄມ້ຂອງເມືອງຫລວງນັ້ນລົງ ຫລາຍກ່ວາໜຶ່ງສ່ວນສີ່ ໄດ້ມີການປະທ້ວງໃນຮູບແບບຕ່າງໆ ມາເປັນເວລາສອງສາມມື້ແລ້ວ ເຖິງແມ່ນໄດ້ມີຂ່າວອອກມາ ໃນມື້ວັນສຸກວ່າ ປະທານຂອງຄະນະກຳມະການປະຊາຊົນຮາໂນ່ຍ ໄດ້ຮ້ອງຂໍໃຫ້ໂຈະແຜນການນັ້ນໄວ້ກໍຕາມ ໄດ້ມີການຕັດຕົ້ນໄມ້ລົງແລ້ວ ປະມານ 500 ຕົ້ນ ແລະພວກປະກອບສ່ວນໃນການປະທ້ວງ Tree Hugs Hanoi ກ່າວວ່າ ພວກເຂົາເຈົ້າວິຕົກວ່າ ການຕັດຕົ້ນໄມ້ຍັງບໍ່ໄດ້ຢຸດລົງເທື່ອ ຜູ້ປະທ້ວງຄົນໜຶ່ງ ທ້າວ Duc Anh ກ່າວວ່າ ຫລາຍໆຄົນມີຄວາມກັງວົນກ່ຽວກັບແຜນການ ຕັດຕົ້ນໄມ້ນີ້ ທ້າວ Duc Anh ເວົ້າວ່າ ຊາວເມືອງຮາໂນ່ຍກັບພວກນັກທ່ອງທ່ຽວ ມັກຕົ້ນໄມ້ເຫລົ່ານີ້ຍ້ອນ ຫລາຍເຫດຜົນດ້ວຍກັນ ຄືມັນດີສຳຫລັບສິ່ງແວດລ້ອມ ແລະມັນກໍມີຄຸນຄ່າທາງຄວາມຮູ້ສຶກ ນຳ ເພາະວ່າພວກຕົ້ນໄມ້ເຫລົ່ານີ້ຫລາຍໆຕົ້ນ ແມ່ນມີອາຍຸແກ່ສ່ຳກັບພໍ່ຕູ້ແມ່ຕູ້ຂອງລາວພຸ້ນ ລາວກ່າວຕື່ມວ່າ ພວກຕົ້ນໄມ້ທີ່ຍັງດີໆແຂງແຮງຢູ່ ກໍຖືກຕັດລົງເຊັ່ນກັນ ຊຶ່ງເປັນເລື້ອງທີ່ໜ້າ ເສຍໃຈຫລາຍ ພາຍໃຕ້ແຜນການ ມູນຄ່າ 3 ລ້ານ 4 ແສນດອລລ່າ ເພື່ອປັບປຸງ ນະຄອນຫລວງຮາໂນ່ຍ ໃຫ້ສວຍງາມຂຶ້ນນັ້ນ ພວກຕົ້ນໄມ້ທີ່ຖືວ່າ ເປັນອັນຕະລາຍແລະບໍ່ໜ້າເບິ່ງ ແມ່ນຈະຖືກຕັດ ລົງ ທັງໝົດ 6,700 ຕົ້ນ ອິງຕາມລາຍງານຂ່າວຂອງໜັງສືພິມ Thanh Nien ທີ່ໄດ້ຕັ້ງຄຳ ຖາມວ່າ ທາງການຈະເຮັດຫຍັງກັບທ່ອນໄມ້ ຈາກພວກຕົ້ນໄມ້ທີ່ຖືກຕັດລົງ ຊຶ່ງສາມາດ ຂາຍໄດ້ລາຄາແພງນັ້ນ ການເຄື່ອນໄຫວດັ່ງກ່າວໄດ້ສ້າງຄວາມໂກດແຄ້ນຂຶ້ນ ຢູ່ໃນສື່ສັງຄົມ ບັນຊີ ບັນຊີໜື່ງ ທີ່ຕັ້ງຂຶ້ນມາເມື່ອວັນອັງຄານອາທິດແລ້ວນີ້ ແລະໃສ່ຊື່ວ່າ [[https://www facebook com/manfortree]] ໄດ້ດຶງດູດເອົາຄົນເຂົ້າມາກົດ like ເກືອບ 50,000 ຄົນແລ້ວ ທ້າວ Vu Thanh Phong ນັກຮຽນປີສຸດທ້າຍ ກ່າວວ່າ ຕົ້ນໄມ້ພວກນີ້ແມ່ນເປັນຊັບສົມບັດ ອັນຍິ່ງໃຫຍ່ຂອງຮາໂນ່ຍ ((PHONG ACT IN VIETNAMESE)) ທ້າວ Vu Thanh Phong ເວົ້າວ່າ ຕົນໄມ້ພວກນີ້ ກັບສິ່ງອື່ນໆອີກທີ່ມີມາແຕ່ດັ້ງເດີມ ເຊັ່ນພວກຄົນຂາຍຂອງງຢູ່ແຄມທາງນັ້ນ ແມ່ນເປັນເອກະລັກຂອງຮາໂນ່ຍ ຄືສິ່ງທີ່ເຮັດໃຫ້ຮາໂນ່ຍ ໂດດເດ່ນ ບໍ່ຄືເມືອງອື່ນໃດ ແລະຖ້າຫາກບໍ່ມີສິ່ງຕ່າງໆເຫລົ່ານີ້ແລ້ວ ເມືອງນີ້ກໍຈະບໍ່ມີຫຍັງ ພິເສດອີີກຕໍ່ໄປ ປະມານ ໜຶ່ງສ່ວນສີ່ ຂອງພົນລະເມືອງຫວຽດນາມ ແມ່ນຊົມໃຊ້ Facebook ((https://www techinasia com/vietnams-facebook-penetration-hits-70-adding-14-million-users-year/)) ແລະສື່ສັງຄົມອັນນີ້ກໍໄດ້ກາຍມາເປັນເຄື່ອງມືທີ່ມີພະລັງ ໃນການເຮັດໃຫ້ສັງຄົມປ່ຽນແປງ ຫລາຍໆຄົນທີ່ປະກອບສ່ວນໃນການປະທ້ວງ Tree Hugs Hanoi ພາກັນນຸ່ງເສື້ອ t-shirts ທີ່ມີປ້າຍຄຳຂວັນຂອງການປຸກລະດົມອັນໜຶ່ງອີກຕ່າງຫາກ ຊຶ່ງໄດ້ຮັບການຊຸກຍູ້ຈາກສື່ສັງຄົມ ເຊັ່ນກັນແລະຮຽກຮ້ອງ ໃຫ້ເຈົ້າໜ້າທີ່ໃນພາກກາງຫວຽດນາມ ຢຸດແຜນການທີ່ຈະສ້າງ cable car ຫລືຕູ້ໄຟຟ້າເລື່ອນ ຢູ່ໃນຖ້ຳ Son Doong ຊຶ່ງອາດຈະເປັນຖ້ຳທີ່ໃຫຍ່ທີ່ສຸດ ໃນໂລກກໍໄດ້ ທ້າວ Thanh Thu ເປັນຜູ້ໜຶ່ງທີ່ຮ່ວມປຸກລະດົມຕໍ່ຕ້ານເລື້ອງນີ້ ລາວກ່າວວ່າ ຄວາມສົນໃຈ ໃນເລື້ອງນີ້ຢູ່ Facebook ແລະການຮ້ອງຮຽນ ໄດ້ບີບບັງຄັບໃຫ້ ລັດຖະບານຕ້ອງຄິດພິຈາ ລະນາໃໝ່ ((THU ACT IN ENGLISH)) ທ້າວ Thanh Thu ກ່າວວ່າ ທ້າວ Thanh Thu ກ່າວອີກວ່າ ລາວຫວັງວ່າ ການປຸກລະດົມທາງສື່ສັງຄົມແບບນີ້ ຈະຊຸກ ຍູ້ໃຫ້ປະຊາຊົນຄິດເຖິງຄົນອື່ນໆຫລາຍຂຶ້ນ ແລະເອົາບົດບາດຢ່າງຫ້າວຫັນ ໃນການປົກປັກ ຮັກສາສິ່ງແວດລ້ອມ ແລະປະກອບສ່ວນໃນການສ້າງສັງຄົມ ໃຫ້ດີຂຶ້ນ